**LUM, 12. 5. 2020**

**KIPARSTVO - KIPARSKI PROSTOR, POVRŠINA IN BARVA KIPA**

Kadar govorimo o kipu, po navadi imamo v mislih prostostoječi kip.

Vendar v kiparstvu poznamo **več vrst kiparskih del**:

**Prostostoječe ali oble plastike** so kipi, ki jih lahko obhodimo, si jih ogledamo z različnih položajev. Lahko so polni, votli (izvotljeni), skeletni (imajo vidno ogrodje) in montažni (iz različnih materialov ali odrabljenih izdelkov).

**Reliefi** so vmesni člen med sliko in kipom, saj so vezani na podlago (ozadje), iz katere se bočijo podobe figur kot visoki ter nizki relief ali vdirajo vanjo kot poglobljeni relief.

**Poznamo še več vrst kiparskih del:** arhitekturne plastike krasijo pročelja, prostor instalacije land art, digitalne animacije , body art, ko je je umetnikovo telo obenem tudi kiparski objekt.

Razmisli… **V čem je razlika med sliko in kipom**?

Slika ima samo dve dimenziji. Kip pa zajema tri dimenzije, torej tudi prostor.

Prostoru, ki ga zajema določen kip, pravimo **kiparski prostor**.

Za kipe ni značilna zgolj **prostornina**. Imajo lahko tudi zanimivo **površino** ali **barvo.**

Za izdelavo kipov pa lahko uporabimo vsakdanje predmete, ki jih najdemo doma. Tudi igrače ali smeti so lahko kiparski izdelek? Gradimo lahko z drevesnimi vejicami v naravi, s kamni in listi dreves. Lahko so odlična osnova za kip.

Kaj pa zajtrk/kosilo/večerja/malica? Tudi priprava obroka je lahko kiparjenje in pripravljena jed je kiparski izdelek.

**Kiparska naloga:**

Pripravi si zajtrk ali kosilo ali večerjo ali malico in pri tem bodi umetnik – *kipar na svojem krožniku*. Uporabi hrano, ki jo imate doma in jo potem na koncu lahko tudi poješ.

Preden poješ, fotografiraj in mi fotografijo pošlji. Pa dober tek! ☺

Nekaj idej:

   